OpenLLM-France/wikimedia huggingface dataset:
# Danielle Nierenberg

Danielle J. Nierenberg és una activista, escriptora i periodista nord-americana.
El 2013, Nierenberg va cofundar Food Tank: The Think Tank For Food i actualment n'és la presidenta. Va fundar Nourishing the Planet mentre treballava al Worldwatch Institute.
Nierenberg ha estat escriptora i participat en l'escriptura de diversos informes i llibres, i ha escrit per a moltes publicacions. És la guanyadora del premi Julia Child 2020, que celebra els líders que estan impactant el món a través dels aliments. També va rebre el 2022 Food Policy Changemaker Award de The Hunter College NYC Food Policy Center per fer avenços significatius per crear entorns alimentaris més saludables i sostenibles i utilitzar els aliments per promoure el desenvolupament econòmic i comunitari.
Nierenberg també és un dels Scholars in Residence 2022 de NYU Steinhardt, un programa que dona la benvinguda a acadèmics, artistes, defensors i altres líders de pensament distingits a la nostra comunitat per compartir la seva experiència.

## Referències

* ↑ Shreeves, Robin. «FoodTank: Planting the seeds of activism». Mother Nature Network, January 19, 2013. [Consulta: October 18, 2015].
* ↑ «Danielle Nierenberg: Former Resident of Defiance Reports on State of the World from Africa». River Front Times, January 11, 2011. Arxivat de l'original el October 20, 2014. [Consulta: October 18, 2015].
* ↑ Chris. «Danielle Nierenberg» (en anglès americà). The Julia Child Award. [Consulta: 19 novembre 2020].
* ↑ Editor, NYC Food Policy. «2022 Food Policy Changemaker Award: Danielle Nierenberg» (en anglès americà). NYC Food Policy Center (Hunter College), July 25, 2022. [Consulta: 29 setembre 2022].
* ↑ «Meet Danielle Nierenberg, 2021–2022 Dean's Scholar in Residence | NYU Steinhardt» (en anglès). steinhardt.nyu.edu, 01-03-2022. [Consulta: 27 gener 2023].
# Dendrophryniscus stawiarskyi

Dendrophryniscus stawiarskyi és una espècie d'amfibi que viu al Brasil.
Està amenaçada d'extinció per la pèrdua del seu hàbitat natural.

## Referències

* Silvano, D., Garcia, P. & Segalla, M.V. 2004. Dendrophryniscus stawiarskyi. Llista Vermella d'Espècies Amenaçades de la UICN 2006. Consulta: 12 d'abril del 2008.
# Desordre i dolor precoç

Desordre i dolor precoç (en alemany: Unordnung und frühes Leid) és una novel·la curta escrita per Thomas Mann el 1925. Narra les fortunes de la família de Cornelius a través de la perspectiva d'Abel Cornelius (escrita en una veu narrativa en tecera persona), un professor de 47 anys de la universitat local, que va gaudir d'un estatus privilegiat a la societat, però que ha minvat marcadament. La família Cornelius és, en part, una reflexió de la pròpia família de Mann. La novel·la explora l'impacte sociolòfic i psicològic de la hiperinflació alemanya. Va aparèixer per primera vegada en un Festschrift que celebrava el 50è aniversari de Mann, en una publicació del Neue Rundschau.

## Resum de l'argument

La novel·la relata un dia a Múnic, a l'Alemanya de Weimar. La família Cornelius està preparant una festa per l'Íngrid i el Bert, els fills del professor Cornelius. La família està dividida segons la cronologia, prefigurant un dels temes centrals de l'obra, que és la interacció entre les diferents generacions en uns temps de desconjuntura social i canvi econòmic. L'Íngrid i el Bert, ambdós adolescents, són "els grans"; el professor Cornelius i la seva dona són "els vells"; l'Ellie i el Snapper, els fills més petits són "els petits"; i els pares del professor, que només són anomenats i que no apareixen directament en la història, són "els antics".

## Versió cinematogràfica

Una adaptació alemanya dirigida per Franz Seitz, Jr. es va estrenar el 1977, també titulada Unordnung und frühes Leid.

## Referències

* ↑ «Introduction & Overview of Disorder and Early Sorrow by Thomas Mann». [Consulta: 28 juny 2014].
* ↑ «Disorder and Early Sorrow». [Consulta: 28 juny 2014].
* ↑ «Unordnung und Fruehes Leid (1977)». [Consulta: 28 juny 2014].
# Desojo

Desojo és un municipi de Navarra, a la comarca d'Estella Occidental, dins la merindad d'Estella. Limita al nord amb Mirafuentes, Mendaza i Mués, a l'oest amb Espronceda i al sud amb Sansol i Armañanzas.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 151 | 144 | 144 | 144 | 134 | 127 | 119 | 122 | 119 | 114 | 108 |
| Fonts: Desojo i Institut d'Estadística de Navarra |||||||||||
# Desoto Lakes

Desoto Lakes és una concentració de població designada pel cens dels Estats Units a l'estat de Florida. Segons el cens del 2000 tenia 3.198 habitants.

## Demografia

Segons el cens del 2000, Desoto Lakes tenia 3.198 habitants, 1.290 habitatges, i 939 famílies. La densitat de població era de 980 habitants per km².
Dels 1.290 habitatges en un 27,5% hi vivien nens de menys de 18 anys, en un 61,5% hi vivien parelles casades, en un 8% dones solteres, i en un 27,2% no eren unitats familiars. En el 19,2% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,83.
Per edats la població es repartia de la següent manera: un 20,5% tenia menys de 18 anys, un 4,7% entre 18 i 24, un 28,3% entre 25 i 44, un 29,5% de 45 a 60 i un 16,9% 65 anys o més.
L'edat mediana era de 43 anys. Per cada 100 dones de 18 o més anys hi havia 91,3 homes.
La renda mediana per habitatge era de 52.719 $ i la renda mediana per família de 54.425 $. Els homes tenien una renda mediana de 35.368 $ mentre que les dones 26.920 $. La renda per capita de la població era de 28.616 $. Entorn del 2,1% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Desoto Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Desoto Lakes». American Fact Finder. Oficina del Cens dels Estats Units, 12-01-2010.
# Desoxiadenosina

La Desosxiadenosina amb fórmula C$_{10}$H$_{13}$N₅O₃ és un desoxirribonucleòsid. És un derivat químic del nucleòsid adenosina i en difereix per la substitució del grup hidroxil(-OH) per hidrogen a la posició 2' de la ribosa.
# Desorció

La desorció (stripping) és una operació unitària de transferència de matèria contrària a l'adsorció. Un gas dissolt en un líquid és arrossegat per un gas inert essent eliminat del líquid.
La força impulsora (el fenomen físic que provoca el funcionament d'una O.U.) és la pressió parcial.

## Referències

* ↑ «Desorció». Gran Enciclopèdia Catalana. Barcelona: Grup Enciclopèdia Catalana.
# Desordres de Ferguson del 2014

Els anomenats disturbis de Ferguson fan referència a la sèrie de manifestacions, tant pacífiques com violentes, que es van donar a Ferguson (EUA), un dia després de l'assassinat de Michael Brown el 9 d'agost del 2014, i que es van prolongar una setmana més. Després d'haver-se sabut els detalls de l'assassinat del jove afroamericà, la policia va adoptar immediatament mesures preventives contra possibles focus de violència. El cas, però, és que el noi de 18 anys va morir després d'haver rebut 6 bales de la part d'un policia del departament de Missouri. En Brown estava desarmat i no tenia antecedents penals, fet que va fer esclatar la còlera. Es va associar automàticament els trets amb «assassinat per racisme».

## Referències

* http://www.cbc.ca/news/world/michael-brown-shooting-st-louis-police-shoot-knife-wielding-man-near-ferguson-1.2740293
* http://www.elperiodico.cat/ca/noticias/internacional/darren-wilson-policia-ferguson-matar-michael-brown-consciencia-tranquilla-3720938
* http://www.liberation.fr/monde/2014/08/18/ce-que-l-on-sait-de-la-mort-de-michael-brown_1082656 Arxivat 2014-12-02 a Wayback Machine.
# Kanittha Tissa

Kanittha Tissa fou rei d'Anuradhapura (Sri Lanka) del 165 al 193; fou germà petit i successor de Bhatika Tissa.
El seu regnat va durar 28 anys i gran part dels seus ingressos els va dedicar a erigir pirivenes (escoles) als vihares de la capital i rodalia. Satisfet amb l'actuació d'un sacerdot anomenat Mahanaga, el rei va construir pel seu ús el Ratanapasada al Abhayagiri Vihara. Dotze espaiosos i magnífics edificis quadrats foren erigits al Maha Vihara. Una part de la paret circular del temple, construïda al regnat anterior, fou enderrocada per construir una carretera que anava entre el temple i el Dakkina Vihara. Una sala de donatius fou construïda als jardins Mahainega.
En el seu regne va construir set vihares noves i uposathes a tres vihares (Kelaniya, Mandalagiri i Dubbalavapitissa).
A la seva mort el va succeir el seu fill Cula Naga (Chulanagra o Khujjanaga).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# El circ (Seurat)

El circ (en francès, Cirque) és un quadre del pintor francès Georges Pierre Seurat. Està realitzat en oli sobre llenç. Mesura 180 cm d'alt i 148 cm d'ample. Va ser pintat en 1891. Es troba en el Museu de Orsay, París, França. Seurat representa el circ, amb la seva atmosfera festiva.
Aquest quadre tracta el tema del circ, freqüentat en aquests mateixos anys 1880 per altres autors com Renoir, Degas i Toulouse-Lautrec. Seurat ho tracta amb la tècnica puntillista, en un quadre en el qual predomina el color groc. Seurat va reduir la seva paleta a quatre colors principals, amb els seus tons intermedis, en estat pur; predominen el groc i el violeta, complementaris. Usava aquests colors en estat pur, mitjançant petits tocs juxtaposats que es fonien en la retina de l'espectador.
És l'última obra de Seurat, començada un any abans de morir de diftèria. Va realitzar nombrosos esbossos per a aquesta obra i la va deixar incompleta. Va ser adquirit per Paul Signac que després la va revendre al col·leccionista nord-americà John Quinn, amb la promesa de deixar-ho al Museu del Louvre.
L'obra va ser exposada, encara que no estigués acabada, en el setè Saló dels independents, i durant el temps de l'exposició va morir Seurat.

## Referències

* Carrassat, P. F. R., Mestres de la pintura, Spes Editorial, S.L., 2005. ISBN 84-8332-597-7
* Monreal, L., Grans Museus, Vol. 2, Planeta, 1975. ISBN 84-320-0460-X (obra completa)
* Olivar, M., Cent obres mestres de la pintura, Biblioteca Bàsica Salvat, 1971. ISBN 84-345-7215-X
* Article sobre el quadre Arxivat 2006-12-05 a Wayback Machine. a la pàgina web del Museu de Orsay
# Dugesia sudanica

Dugesia sudanica és una espècie de triclàdide dugèsid que habita l'aigua dolça de l'oest del Sudan, Àfrica. És una espècie similar a D. didiaphragma, amb la que comparteix una capa muscular externa extra a la faringe i possiblement un doble diafragma. És considerada species inquirenda.

## Referències

* ↑ Vries, E D. J. (1988). A synopsis of the nominal species of the subgenus Dugesia (Platyhelminthes: Tricladida: Paludicola) from Africa and Madagascar. Zoological Journal of the Linnean Society. 92, 345-382.
Espècies de Dugesia :
# Puig Cornador (Sant Sadurní d'Osormort)

El Puig Cornador és una muntanya de 683 metres que es troba al municipi de Sant Sadurní d'Osormort, a la comarca catalana d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Plainfield (Vermont)

Plainfield és una població dels Estats Units a l'estat de Vermont. Segons el cens del 2000 tenia 1.286 habitants.

## Demografia

Segons el cens del 2000, Plainfield tenia 1.286 habitants, 487 habitatges, i 317 famílies. La densitat de població era de 23,6 habitants per km².
Per edats la població es repartia de la següent manera: un 23,7% tenia menys de 18 anys, un 12,9% entre 18 i 24, un 28,8% entre 25 i 44, un 24,4% de 45 a 60 i un 10,1% 65 anys o més.
L'edat mediana era de 36 anys. Per cada 100 dones de 18 o més anys hi havia 90,1 homes.
La renda mediana per habitatge era de 38.750 $ i la renda mediana per família de 42.813 $. Els homes tenien una renda mediana de 30.789 $ mentre que les dones 29.750 $. La renda per capita de la població era de 17.980 $. Entorn del 7,6% de les famílies i el 10,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Plainfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Plainfield». American Fact Finder. Oficina del Cens dels Estats Units, 12-01-2010.
# Montreux-Jeune

Montreux-Jeune (en alsacià Jungmínschtràl) és un municipi francès, situat a la regió del Gran Est, al departament de l'Alt Rin. L'any 2006 tenia 320 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 148 | 202 | 240 | 260 | 262 | 274 |

## Administració

Llista d'alcaldes :
| Període | Identitat | Partit |
| 2001- | Michel Herrgott | |
# Montreux

«Montreux» té aquests significats:
* Montreux (Suïssa), ciutat i comuna suïssa del cantó de Vaud, districte de Vevey.
* Montreux (Lorena), municipi francès a la regió de Lorena, departament de Meurthe i Mosel·la.
* Montreux-Vieux, municipi francès a la regió d'Alsàcia, departament de l'Alt Rin.
* Montreux-Jeune, municipi francès a la regió d'Alsàcia, departament de l'Alt Rin.
* Montreux-Château, municipi francès al departament de Territori de Belfort, regió del Franc Comtat.
* Convenció de Montreux sobre el règim dels estrets turcs, (1936) tractat internacional sobre el Bòsfor i Dardanels.
* Convenció de Montreux sobre l'abolició de les capitulacions egípcies, (1937) tractat internacional de supressió del tracte jurídic diferenciat d'estrangers a Egipte.
* Document de Montreux, (2008) acord internacional sobre companyies de seguretat i exèrcits privats en zones de guerra.
* Festival de Jazz de Montreux, espectacle de música jazz celebrat anualment a Montreux, Suïssa.
# Llabusta

Llabusta, o Labusta, és un indret del terme municipal de Tremp, a la comarca del Pallars Jussà, dins de l'antic terme de Vilamitjana, que entra lleugerament en el de Suterranya.
Està situat al nord del poble de Suterranya, gairebé al límit del terme municipal, al capdamunt del barranc de l'Abeller i al sud del Roc de Neret. A ponent seu hi ha els Cingles de Labusta.
En aquest territori foren trobades les restes del Despoblat de Labusta.

## Enllaços externs

* Institut Cartogràfic de Catalunya
# Llac Mugesera

El llac Mugesera és un llac situat a l'Altiplà Central, al sud-oest de Kigali, a la Província de l'Est (Ruanda). Forma part d'un complex de llacs i aiguamolls en una vall plana que corre en direcció S-SE, de 35 km d'ample. El riu Nyabarongo fa meandres al sud a través de la vall, inundant-lo per crear una zona de pantans i llacs permanents.
El llac es troba al marge oriental del riu i és el llac més gran del complex. Encara que prop de l'equador, el clima és comparativament temperat a causa de l'elevació. Les temporades plujoses són de març a maig i de setembre a desembre.
El llac és alimentat per una sèrie de rius i rierols menors provinents de les crestes cap al nord, l'est i el sud, que lliuren la major part de l'aigua durant les estacions de pluja. L'aigua generalment és a una temperatura de 25 °C. Hi abunden els peixos i hi ha moltes espècies d'aus aquàtiques. També hi ha tortugues d'aigua, cocodrils, serps i llúdries.
Al segle xv, la regió al voltant del llac va ser assentada pel llinatge Hondogo dels tutsis, pastors que havien format un estat independent. Els tutsis van emigrar a la regió de Virunga de Ruanda durant els segles XV i XVI, establint-se entre el llac Mugesera i el llac Muhazi. A poc a poc van adquirir poder en la major part de la regió de l'actiañ Ruanda, alhora que es barrejaren amb els hutus i s'assimilaren culturalment amb ells.

## Referències

* 1 2 Streissguth, 2008, p. 13.
* ↑ Hughes, Hughes i Bernacsek, 1992, p. 205.
* 1 2 Hughes, Hughes i Bernacsek, 1992, p. 206.
* ↑ Hughes, Hughes i Bernacsek, 1992, p. 207.
* ↑ Niane, 1984, p. 518.
* ↑ Adekunle, 2007, p. 5.

## Fonts

* Adekunle, Julius. Culture and Customs of Rwanda. Greenwood Publishing Group, 2007, p. 5. ISBN 978-0-313-33177-0 [Consulta: 25 març 2013].
* Hughes, Ralph H.; Hughes, Jane S.; Bernacsek, G. M.. Iucn Directory of African Wetlands. IUCN, 1992, p. 205. ISBN 978-2-88032-949-5 [Consulta: 25 març 2013].
* Niane, Djibril Tamsir. Vol. IV: Africa from the Twelfth to the Sixteenth Century. UNESCO, 1984, p. 518. ISBN 978-92-3-101710-0 [Consulta: 25 març 2013].
* Streissguth, Tom. Rwanda in Pictures. Twenty-First Century Books, 2008. ISBN 978-0-8225-8570-1 [Consulta: 25 març 2013].
# Mola de Castell

La Mola de Castell era un molí dins del terme del poble de Castellestaó, pertanyent a l'antic municipi de la Pobleta de Bellveí, actualment formant part del municipi de la Torre de Cabdella, a la comarca del Pallars Jussà.
Està situat a prop i al nord-oest del poble de la Plana de Mont-ros, a la riba esquerra del Flamisell i a ponent de la carretera L-503, just davant de la cruïlla on l'extrem nord de la carretera L-503z retroba la carretera principal.

## Enllaços externs

* Institut Cartogràfic de Catalunya
# Llau del Cóm

La llau del Cóm és una llau que pertany a l'actual terme de Gavet de la Conca, dins de l'antic municipi d'Aransís.
Es forma a la Serra de la Vall de Llimiana, des d'on davalla cap al sud, deixant els pobles de Sant Cristòfol de la Vall a prop i a ponent i Sant Martí de Barcedana i Sant Miquel de la Vall més lluny i a llevant. Continua cap al sud-sud-oest, i s'aboca en el barranc de les Moles al nord-est de la Masia del Ton.

## Enllaços externs

* Institut Cartogràfic de Catalunya
# Les Ordres

Les Ordres o les Ordes és un nucli de població del municipi d'Aiguamúrcia, a l'Alt Camp. És al nord-oest del terme, a la carretera local que l'uneix amb la carretera C-37, prop del Pont d'Armentera. És una petita agrupació d'antigues masies molt properes les unes a les altres, una de les quals es dedica al turisme rural i una altra a la producció agrícola ecològica. L'any 2007 tenia vuit habitants censats.
# Movie 43

Movie 43 és una pel·lícula de comèdia independent del 2013, dirigida i produïda per Peter Farrelly i escrita per Rocky Russo i Jeremy Sosenko. La pel·lícula compta amb setze històries diferents, dividides en segments, cadascun dirigit per un director diferent, com Elizabeth Banks, Steven Brill, Steve Carr, Rusty Cundieff, James Duffy i molts altres. És protagonitzada per un repartiment que inclou Halle Berry, Uma Thurman, Gerard Butler, Anna Faris, Hugh Jackman, Emma Stone, Naomi Watts, Kristen Bell i Kate Winslet, entre d'altres. Està doblada al català.

## Sinopsi

En Calvin Cutler (Mark L. Young) i el seu amic J.J. (Adam Cagley) fan un vídeo a l'estil de Jackass i el pengen a YouTube, on tot seguit arriba a més d'un milió de visites. És la broma del germà petit d'en Calvin, en Baxter (Devin Eash) que va clonar a YouTubue i va inflar les vistes del vídeo mentre treballava al seu projecte de ciències. En Calvin in en J.J. tracten de venjar-se'n. Parlen a en Baxter d'una pel·lícula que és tan perillosa que podria provocar la fi del món. La pel·lícula es diu Movie 43. Mentre en J.J. i en Baxter cerquen Movie 43 a Google, en Calvin pren el portàtil d'en Baxter i el carrega amb el virus de llocs porno. Per part seva, en Baxter troba a través de centenars de resultats Movie 43, un lloc web denominat per ell com un racó fosc d'internet. Troben els bosqueigs a partir de la cerca 43a a la llista de resultats. Mentre ell i en J.J. continuen veient vídeos, són interromputs per un home conegut com a Vrankovich (Fisher Stevens) i un grup de mafiosos xinesos que volen trobar Movie 43, també anant tan lluny com per prendre per ostatge el company d'en J.J., l'Stevie Schraeder (Nate Hartley). En Vrankovich els adverteix que si troben Movie 43, la civilització quedarà en runes. No fan cas de les seves demandes i continuen buscant fins que finalment troben la vertadera i l'única Movie 43, que acaba involucrant en Baxter com un comandament que encapçala un grup de reclutes que sobreviuen després que el món hagi acabat. Mentrestant, en Calvin acaba d'arruïnar l'ordinador portàtil d'en Baxter. Després, un mortal terratrèmol té lloc i la humanitat queda condemnada. Tanmateix, uns anys més tard, l'únic supervivent: un ferit Calvin, es troba el portàtil d'en Baxter, que continua funcionant després de rebre el virus, i observa els últims sketches restants de l'ordinador portàtil.

## Referències

* ↑ «Movie 43». esadir.cat. [Consulta: 15 març 2024].
# Movember

Movember (contracció en anglès de moustache, bigoti, i November, novembre) és un esdeveniment anual en el qual els homes es deixen créixer el bigoti durant el mes de novembre. La intenció és conscienciar sobre temes de salut de l'home com ara el càncer de pròstata, el càncer de testicle, la depressió masculina, etc.També es recapten diners per ajudar dins de cada país a una o més institucions referents temes de salut masculina.
El Movember va ser celebrat per primera vegada a Austràlia l'any 2003 quan un grup de joves de Melbourne van tenir la idea de deixar-se créixer el bigoti per donar suport a un amic afectat de càncer de pròstata. Des de l'any 2004, la Fundació Movember va començar a recaptar fons per destinar-los a la lluita contra el càncer de pròstata. Aquesta fundació ha estat triada els anys 2011 i 2012 com una de les 100 ONG més notables pel Global Journal
A partir de 2007, l'esdeveniment va començar a realitzar-se també al Canadà, Espanya, Estats Units i Regne Unit. A cada un d'aquests països, es recapten diners destinats a una o més associacions per investigar sobre temes de salut dels homes.
Avui dia hi ha diversos països participants; l'any 2010 s'aconseguiren 447.000 participants i es recaptaren més de 52 milions d'euros destinats íntegrament a fundacions contra el càncer de pròstata i salut masculina.

## Imatges sobre Movember

* Grup d'homes participants a Polònia.
* Hospital públic de Brasil amb un bigoti al·legòric.
* Leoš Heger, Ministre de Salut de la República Txeca, recolzant un esdeveniment de Movember.
* Palácio do Planalto, seu del poder executiu del Govern Federal brasiler, il·luminada en blau.
* Membres de la Selecció de rugbi d'Austràlia amb bigoti a la presentació d'un Boeing 737-800 de Qantas decorat per Movember.

## Referències

* ↑ Male health
* ↑ «Movember cash helps boost prostate cancer research funding». [Consulta: 20 gost 2020].
* ↑ Lim, Jillian Rose. «Moustache Money: Where the Movember Donations Go» (en anglès). [Consulta: 23 abril 2016].
* ↑ «Història de Movember» (en anglès). [Consulta: 25 maig 2015].
* ↑ «#63 - Movember Foundation» (en anglès). [Consulta: 25 maig 2015].
* ↑ «Movember Named in International Top 100 NGO List» (en anglès), 28-01-2013. [Consulta: 25 maig 2015].
* ↑ Luengo Montero, Mónica. «¿A dónde va a parar el dinero de Movember?» (en castellà), 12-11-2014. [Consulta: 25 maig 2015].

## Enllaços externs

* Movember - Lloc web oficial